***Հավելված թիվ 3***

***Կապան համայնքի ավագանու***

***2021 թվականի դեկտեմբերի 29-ի թիվ 142-Ն որոշման***

***ԿԱՊԱՆ ՀԱՄԱՅՆՔԻ ՀԱՄԱՅՆՔԱՅԻՆ ԵՆԹԱԿԱՅՈՒԹՅԱՆ ՆԱԽԱԴՊՐՈՑԱԿԱՆ ԵՎ ԱՐՏԱԴՊՐՈՑԱԿԱՆ ԴԱՍՏԻԱՐԱԿՈՒԹՅԱՆ ԿԱԶՄԱԿԵՐՊՈՒԹՅՈՒՆՆԵՐԻ ԿՈՂՄԻՑ ՄԱՏՈՒՑՎՈՂ ԾԱՌԱՅՈՒԹՅՈՒՆՆԵՐԻ ԴԻՄԱՑ ԳԱՆՁՎՈՂ ՎՃԱՐՆԵՐԻ ԴՐՈՒՅՔԱՉԱՓԵՐԸ***

1. Համայնքի նախադպրոցական կրթության հաստատությունների ծառայություններից օգտվողների համար համայնքի կողմից մատուցված ծառայությունների դիմաց փոխհատուցման վճարի ամսական դրույքաչափը սահմանվում է ***4000 դրամ:***
2. Համայնքի Արծվանիկ, Ծավ և Դավիթբեկ բնակավայրերի նախադպրոցական ուսումնական հաստատությունների ծառայություններից օգտվողների համար կիրառվում է 50%-ի չափով զեղչ և համայնքի կողմից մատուցված ծառայությունների դիմաց փոխհատուցման վճարի ամսական դրույքաչափը սահմանվում է 2***000 դրամ:***
3. Համայնքի արտադպրոցական դաստիարակության երաժշտական հաստատությունների ծառայություններից օգտվողների համար համայնքի կողմից մատուցված ծառայությունների դիմաց փոխհատուցման վճարների ամսական դրույքաչափերը սահմանվում են ըստ բաժինների`

1) դաշնամուրային ***2500 դրամ***

2) լարային գործիքների /բացառությամբ թավջութակ և ալտ/ ***2000 դրամ***

3) փողային և հարվածային գործիքների /բացառությամբ շեփոր/ ***1600 դրամ***

4) երգեցողության ***1600 դրամ***

5) ժողովրդական գործիքներ, թավջութակ, ալտ և շեփոր ***անվճար***

6) կիթառ 2000 դրամ։

4. Երկրորդ գործիք, երգեցողություն ուսուցանելու դեպքում սահմանվում է լրացուցիչ ուսման վարձավճար ***500 դրամ***

5. Առավել շնորհալի և հաստատության կրթական ծրագիրը ավարտելուց հետո երաժշտական կրթությունը շարունակել ցանկացող շրջանավարտների համար համայնքի կողմից մատուցված ծառայությունների դիմաց փոխհատուցման վճարների ամսական դրույքաչափերը սահմանվում են ըստ բաժինների`

1) դաշնամուրային ***3000 դրամ***

2) լարային գործիքներ /բացառությամբ թավջութակ և ալտ/ ***2500 դրամ***

3) փողային և հարվածային գործիքներ /բացառությամբ շեփոր/ ***2000 դրամ***

4) երգեցողություն ***2000 դրամ***

5) ժողովրդական գործիքներ, թավջութակ, ալտ և շեփոր ***անվճար***

6.Համայնքի արտադպրոցական դաստիարակության արվեստի և գեղարվեստի դպրոցների ծառայություններից օգտվողների համար համայնքի կողմից մատուցված ծառայությունների դիմաց փոխհատուցման վճարների ամսական դրույքաչափերը սահմանվում են ըստ բաժինների`

1) Պարարվեստի, թատերական արվեստի բաժիններում ***1600 դրամ***

2) Կերպարվեստի և դեկորատիվ կիրառական արվեստի բաժիններում ***1600 դրամ***

7. Համայնքի Մանկապատանեկան ստեղծագործության կենտրոնի կողմից մատուցված ծառայությունների դիմաց փոխհատուցման վճարի ամսական դրույքաչափը սահմանվում է՝ ***500 դրամ***

8․ Կապանի Մշակույթի կենտրոնի ծառայություններից օգտվողների համար համայնքի կողմից մատուցված ծառայությունների դիմաց փոխհատուցման վճարի ամսական դրույքաչափը սահմանվում է՝ ***0 դրամ***

9. Համայնքի մարզադպրոցների ծառայություններից օգտվողների համար /բացառությամբ մարմնամարզություն և շախմատ/ համայնքի կողմից մատուցված ծառայությունների դիմաց փոխհատուցման վճարի ամսական դրույքաչափը սահմանվում է՝ ***0 դրամ***

9.1. Մարմնամարզության և շախմատ ***2000 դրամ***

10. Հայտարարված համաճարակային, բնակլիմայական և այլ պատճառներով ուսումնական պարապմունքները դադարեցնելու ընթացքում վճար չի գանձվում:

11. Համայնքային ենթակայության նախադպրոցական կրթության և արտադպրոցական դաստիարակության կազմակերպությունների կողմից մատուցված ծառայությունների դիմաց փոխհատուցման վճարների դրույքաչափերի նկատմամբ սահմանվում է 100% զեղչ` բնակչության առանձին խմբերի համար`

1) զոհված և վիրավոր ազատամարտիկների երեխաներ

2) երկկողմ ծնողազուրկ երեխաներ

3) Հաշմանդամ երեխաներ

4) Չորս և ավելի անչափահաս երեխա ունեցող ընտանիքի երեխաներ

12. Մատուցվող ծառայությունների դիմաց փոխհատուցման վճարների գանձման գործառույթները վերապահվում են նախադպրոցական և արտադպրոցական դաստիարակության համապատասխան ՀՈԱԿ-ներին:

13. Վճարների գանձման ժամկետ սահմանել մինչև ծառայությունների փաստացի մատուցման ամսվան հաջորդող ամսվա 15-ը ներառյալ:

14. Թույլատրել համայնքի ղեկավարին`

1) ընդունել անհատական որոշումներ նախադպրոցական կրթության և արտադպրոցական դաստիարակության կազմակերպություններ հաճախող անապահով ընտանիքների երեխաների համար վճարի դրույքաչափի 50%-ի չափով զեղչ սահմանելու մասին:

2) նախադպրոցական և արտադպրոցական դաստիարակության կազմակերպությունների կողմից բնակչությանը վճարովի ծառայություններ մատուցելու դեպքում` հաստատել դրանց ցանկը, իրականացման կարգը և վճարների չափը:

***Աշխատակազմի քարտուղար՝ Նելլի Շահնազարյան***